
Opinnäytetyömme toteutettiin Pohjois — Pohjanmaan Sairaanhoitopiirin eräälle osastolle. Syste- 
moidun kirjallisuuskatsauksen avulla etsimme uusinta tutkittua tietoa kuolevan potilaan sedaatios- 

muksista kuolevan potilaan sedaatiosta. Systemoidun kirjallisuuskatsauksen tietokantoina käytet- 
tiin: Ebsco Cinahl, Ebsco Academic Search Elite, PubMed ja Finnanest. Tutkimukseen valittiin 
sisäänotto- ja poissulkukriteerien perusteella 8 tutkimusta. Aineisto analysoitiin narratiivisella 
analyysilla. 


Tulosten mukaan sairaanhoitajat kokevat, että palliatiivisen sedaation käyttö kuolevan potilaan 
hoidossa on potilaan edunmukaista. Sairaanhoitajat kokivat, että heillä on usein paineita ja mo- 
raalista ahdistusta osallistuessaan palliatiivisen sedaation toteutukseen. Palliatiivista sedaatiota 
toteutetaan potilaille, joilla on kipuja ja kärsimystä, ja ei ole saatu vastetta muihin palliatiivisiin 
toimenpiteisiin. Sedaation tavoitteena on saada helpotusta oireisiin, jotka ovat sietämättömiä ja 
kestämättömiä. Syitä sedaation aloittamiselle ovat usein delirium tai levottomuus, hengenahdis- 
tus, kipu, pahoinvointi/oksentelu tai muu syy, kuten unettomuus, ahdistuneisuus, tai henkinen 
kärsimys. Sedaatio aloitettiin tutkimusten mukaan keskimäärin 2,5 päivää ennen kuolemaa. 


Sairaanhoitajat tarvitsevat enemmän tukea stressaavien tilanteiden hoitoon, jotka liittyvät palliatii- 
viseen sedaation. Tuen antaminen voi olla joko yksilöllistä tai ryhmäohjausta. Sairaanhoitajat 
tarvitsevat selkeitä yhteneväisiä ohjeita kuolevan potilaan sedaatiosta ja sen toteuttamisesta. 

Aim of this bachelor thesis was to review the recent literature related to the use of sedation in 
palliative care among dying patients, and professional nurse's experiences of participation in pal- 
liative sedation in nursing. This thesis was conducted in co-operation with one department from 
North Ostrobothnia Hospital District 


Study design was modification of systematic literature review. Ebsco Cinahl, Ebsco Academic 
Search Elite, PubMed and Finnanest were searched using the same terms for papers published 
in English from 2007-2018. Eight studies were included in the review, and a narrative summary 
was conducted. 


Results show that nurses’ experienced that the use of palliative sedation is great benefit for pa- 
tient. Participation in the palliative sedation caused pressure and moral distress for nurses. Pallia- 
tive sedation is implemented with suffering patients having severe pain, and when there is no 
other equivalent palliative measures. Purpose of sedation is to relieve patients’ unbearable and 
intolerable symptoms. Reasons for the use of sedation are usually: delirium and agitation; short- 
ness of breath; pain; nausea; and psychological reasons like insomnia; anxiety; or mental suffer- 
ing. The use of sedation begun approximately 2,5 days before death. 


Nurses need more support to deal stressful situations related to palliative sedation. This support 

1 JOHDANTO 


Ihmisen elämän viimeisten hetkien lähestyessä oireiden hyvän hoidon ja läheisten tukemisen 
merkitys kasvaa. Mahdollisesti olemassa olevan perussairauden luonne tulee tällöin myös vä- 
hemmän tärkeäksi. On tärkeää tunnistaa lähestyvä kuolema, sillä tällöin hoidossa nousee pääl- 
limmäiseksi potilaan toiveet, omaisten huomioiminen, sekä hyödyttömien hoitotoimenpiteiden 
välttäminen. Potilaan oireita tulee arvioida säännöllisesti ja kertoa hänen läheisilleen voinnissa 
tapahtuvista muutoksista. Hyvin tärkeää on kyetä selittämään potilaalle mitä on tapahtumassa, 
mitä odotettavissa ja mitä lääkityksiä hoidon aikana oletettavasti käytetään. (Korhonen & Poukka 
2017, viitattu 19.2.2018.) 


Vuonna 2016 Suomessa kuoli 53 923 henkilöä, joka on suurin määrä vuoden 1944 jälkeen. Ylei- 
simmät kuolinsyyt olivat verenkiertosairaudet ja erilaiset syövät. (Tarkoma 2017, viitattu 
19.2.2018.) Suomessa ei ole palliatiivisen sedaation käytöstä tilastoitua tietoa. 


Kuolevan potilaan sedaatio on potilaan tietoisuuden tarkoituksellista alentamista lääkkeellisin 
keinoin. Kun kuolema on lähellä, potilas voidaan sedatoida, eli toisinsanoin rauhoittaa lääkkeillä 
unen kaltaiseen tilaan. Sedaatio voidaan toteuttaa, jos potilaalla on sietämättömiä ja tavanomai- 
siin hoitokeinoihin reagoimattomia kärsimyksiä. Sedaatiolla ei tuoteta tai jouduteta potilaan kuo- 
lemaa, vaan pyritään saamaan potilaan oireet hallintaan. Sedaatio käsite hämmentää usein ihmi- 


siä, ja on monille epäselvä termi. (Hänninen 2006, viitattu 24.1.2018.) 


Sedaatio sekoitetaan usein eutanasiaan, ja saatetaan ajatella, että kyseessä on niin sanottu " 
viimeinen piikki" (Hänninen 2006, viitattu 24.1.2018). Eutanasia on tarkoituksellinen ja aktiivinen 
toimi lopettaa potilaan elämä. Suomessa eutanasia ei ole laillinen. (Duodecim-lehti, viitattu 
9.1.2018.) Eutanasia tarkoittaa aina sitä, että kuoleman jouduttamiseksi tehdään jotain, eli poti- 
laan elämä lopetetaan aktiivisella toimella antamalla potilaalle kuolettavaa lääkettä. (Hänninen 
2012, 17-18) 


Valitsimme opinnäytetyömme aiheeksi kuolevan potilaan sedaation. Aiheen valintaan vaikutti 


oma kokemuksemme hoitotyössä, jossa olemme hoitaneet kuolevia potilaita, joille on käytetty 


sedaatiota yhtenä hoitomuotona. Hoitotyön koulutusohjelmassa käsitellään hyvin vähän kuole- 
van potilaan hoitoa ja hoitomuotoja, joka edelleen puolsi aiheemme valintaa. Tämän aiheen valit- 
simme Pohjois-Pohjanmaan sairaanhoitopiirin vapaista opinnäytetyöaiheista. Tarve tälle opinnäy- 
tetyölle tuli Oulun yliopistollisen sairaalan eräälle osastolle, jossa tarvittaessa toteutetaan kuole- 
valle potilaalle sedaatiota. 


Opinnäytetyömme on kirjallisuuskatsaus, joka toteutettiin hoitotyön näkökulmasta. Tarkoitukse- 
namme oli hakea uusinta tutkimustietoa siitä, mitä kuolevan potilaan sedaatio on. Kirjallisuuskat- 
sauksen tavoitteena oli lisätä osaston hoitohenkilökunnan, opiskelijoiden ja perehtyvien hoitajien 
tietoa ja osaamista kuolevan potilaan sedaatiosta. Tällöin hoitajat pystyvät välittämään tutkittua ja 
ajantasaista tietoa myös potilaalle ja potilaiden omaisille. Työelämän tarve oli saada tietoa työn- 


tekijöille, perehtyjille ja opiskelijoille kuolevan potilaan sedaatiosta. 


2 KUOLEVAN POTILAAN HOITO 


2.1 Kuoleva potilas 


Usein kuolevaksi potilaaksi mielletään potilas, jonka toimintakyky on heikentynyt merkittävästi ja 
jolla elintoimintojen hiipumisen johdosta lähestyvän kuoleman merkit ovat nähtävissä. Lähestyvän 
kuoleman merkkeinä pidetään mm. lisääntynyttä väsymystä, nielemisvaikeuksia, tajunnantason 
alenemista ja viileää periferiaa. Osa potilaista voi kuitenkin säilyttää toimintakykynsä kohtalaisena 
aivan kuolemaansa saakka. Kuolevan potilaan tunnistaminen on tärkeää, jotta hoitotoimenpiteet 
voidaan suunnitella siten, että potilas saa avun mahdollisimman nopeasti. (Antikainen, Hänninen, 
Saarto & Vainio 2015, 10—11, 258.) 


Kuoleman lähestyessä laboratorio- tai kuvantamistutkimuksia ei enää tarvita. Potilaan oireita 
arvioidaan kliinisten löydösten perusteella. Kuoleman lähestyessä esimerkiksi nestelistan seuran- 
ta, verenpaineen, happikyllästeisyyden ja lämmön mittaus lopetetaan tarpeettomina. Mittausten 
sijaan huomio kohdistetaan potilaaseen. Kuolevan potilaan kipua, hengitysteiden eritteitä, levot- 
tomuutta, oksentelua sekä pahoinvointia tulee arvioida säännöllisesti. (Korhonen & Poukka 2013, 
viitattu 25.1.2018.) 


2.2 Palliatiivinen hoito 


Palliatiivinen, eli oireen mukainen hoito määritellään Maailman terveysjärjestön (WHO:n) mukaan 
parantumattomasti sairaan tai henkeä uhkaavaa sairautta sairastavan potilaan ja hänen läheis- 
tensä aktiiviseksi kokonaisvaltaiseksi hoidoksi siinä elämän vaiheessa, kun parantavaa hoitoa ei 
ole enää mahdollisuutta antaa. Palliatiivisen hoidon kulmakivinä ovat kärsimyksen ehkäisy ja 
lievittäminen, sekä elämänlaadun vaaliminen. Palliatiivinen hoito on laaja käsite, jolla ei ole ajallis- 
ta määrettä suhteessa kuolemaan. (Antikainen, Hänninen, Saarto ja Vainio 2015, 
10.) Parantumattomasti sairas ihminen saattaa tarvita pitkäaikaista, jopa vuosia kestävää oireita 
lievittävää hoitoa. Palliatiivisen hoidon päämääränä on kuolevan ja hänen läheistensä mahdolli- 
simman hyvä elämänlaatu muistaen, että kuolema on elämään kuuluva normaali tapahtuma. 


(Käypä hoito, kuolevan potilaan oireiden hoito) 


Kun potilas on parantumattomasti sairas, kutsutaan hänen oireenmukaista hoitoaan palliatiivisek- 
si hoidoksi. Palliatiivisessa hoidossa keskeisintä on potilaan elämänlaatu ja sen turvaaminen, ei 
niinkään elämän pitkittäminen eikä lyhentäminen. Vaikka potilaan sairaus ei ole parannettavissa, 
voidaan kärsimystä kuitenkin lievittää erinäisin keinoin ja mahdollistaa potilaalle luonnollinen ja 


rauhallinen kuolema. (Anttonen, Erjanti, Grönlund & Kiuru 2014, 13—14.) 


Palliatiivista hoitoa voidaan toteuttaa, vaikka parantavia hoitoja olisikin vielä jäljellä. Tässä tilan- 
teessa potilas ja hänen läheisensä voivat valmistautua myös siihen mahdollisuuteen, että elämä 
päättyy. Palliatiivinen hoito alkaa potilaan saadessa parantumattoman sairauden diagnoosin ja 
jatkuu yli koko sairausajan. Tavallisimpia sairauksia, jotka vaativat palliatiivista hoitoa ovat loppu- 
vaiheen syöpä, keuhkoahtaumatauti, dementia, MS-tauti, ALS-tauti, neuromuskulaariset taudit, 


munuaisten ja maksan sairaudet ja sydämen vajaatoiminta. (Anttonen, ym. 2014, 13—14.) 


2.3 Saattohoito 


Saattohoito tarkoittaa kuolemaa lähestyvän ihmisen hoitamista, joka yleensä ajoittuu elinajan 
viimeisille viikoille tai päiville. Saattohoitoon kuuluu hyvä oireiden lievitys, sekä potilaan ja hänen 
läheistensä tukeminen. Jotta lääkäri voi tehdä saattohoitopäätöksen edellyttää se sitä, että poti- 
laalla on diagnosoitu kuolemaan johtava sairaus, jonka on nähty etenevän kohti kuolemaa. Vaik- 
ka saattohoitopäätös olisi jo tehty, tulee olla mahdollisuus tarvittaessa järjestää hoidon uudelleen 
arviointi potilaan tilanteen muuttuessa. (Antikainen ym. 2015, 11.) 


Mitä lähemmäksi kuolema tulee, sitä enemmän korostuu vuorovaikutuksen ja läsnäolon merkitys 
niin potilaalle, kuin hänen läheisilleenkin. Saattohoitopotilas voi kuolla joko sairauteen liittyvien 
äkillisten komplikaatioiden seurauksena, tai taudin tasaisen etenemisen kautta. Hyvä saattohoito 
ei kuitenkaan pääty potilaan kuolemaan, vaan potilaan läheisiä pyritään tukemaan heidän surus- 


saan vielä kuoleman jälkeenkin. (Antikainen ym. 2015, 11.) 


2.4  Eksistentiaalinen ahdistus 


Eksistentiaalinen kärsimys on ahdistuksen ja tuskaisuuden monimuotoisesti ilmenevä kokemus, 
johon on vaikea löytää konkreettista syytä ympäristöstä, kehosta tai mielestä. Eksistentiaalista 
kärsimystä tuottaa eniten sen ymmärtäminen, että ihminen aavistaa katoavansa, myös oleminen 
lakkaa ja herää epäilys, ettei sielu olekaan kuolematon. (Haho, A. 2017. Viitattu 18.2.2017.) 


Eksistentiaalinen ahdistus tarkoittaa kärsimystä ennen kuolemaa, jota ei voida liittää yksinomaan 
ruumiiseen eikä myöskään sieluun tai mieleen. Tulevaisuus on ennustamaton ja tuntematon, ja 
kuoleman lähestyessä ihminen ei pysty sitä kontrolloimaan. Eksistentiaaliset pelot liittyvät usein 
kuoleman jälkeiseen aikaan, kuolintapahtumaan tai olemisen lakkaamiseen. Potilaan sairaus ei 
koskaan ole pelkästään potilaan fyysinen vaiva. Sairauteen liittyy usein surua, kuolemanpelkoa, 
ahdistusta sekä usein myös käytännön vaivoja ja huolia. (Saarto, Hänninen, Antikainen & Vainio 
2015, 306.) 


2. Palliatiivinen sedaatio 


Joskus kuolevan potilaan fyysiset oireet ja henkinen kärsimys voivat käydä täysin sietämättömik- 
si. Sietämätön olo voi johtua esimerkiksi hallitsemattomasta kivusta, hengenahdistuksesta, deli- 
riumista tai ahdistuneisuudesta. Oireiden käydessä sietämättömäksi on hoitovaihtoehtona pal- 
liatiivinen sedaatio. Ennen sedaation aloitusta on oltava varma, että kaikki muut keinot oireiden 
hallitsemiseksi on kokeiltu. Palliatiivisella sedaatiolla tarkoitetaan näiden fyysisten oireiden lievit- 
tämistä rauhoittamalla potilas lääkkeillä (Hänninen & Riikola 2012, viitattu 25.1.2018.) Sedaation 
suhteellisuus on merkittävä käsite kun sedaatiota toteutetaan. Se tarkoittaa sitä, että potilas saa- 
tetaan vain niin syvään tiedottomuuden tilaan kuin on tarpeellista. Ihanteellinen tilanne on sellai- 
nen, että potilas kykenee kommunikoimaan, syömään ja juomaan. (Hänninen, J. 2006, viitattu 
24.1.2018.) 


Palliatiivinen sedaatio ei tarkoita kuoleman edistämistä, eikä se ole sen tarkoitus. Tarkoituksena 
on ainoastaan lievittää ja helpottaa kuolevan potilaan oireita ja olotilaa. (Hänninen & Riikola 2012, 
viitattu 25.1.2018.) Sedaation yhteydessä käsite "hallitsematon ja sietämätön kärsimys" on kes- 
keinen. Sillä ei tarkoiteta pelkästään sitä, että jokin oire olisi objektiivisesti erittäin vaikea, vaan 


ennen kaikkea korostetaan sen hallinnan vaikeutta. Hallinnan vaikeudella tarkoitetaan kaytetta- 
vissä olevien keinojen ja olemassa olevan tiedon riittämättömyyttä. (Hänninen, J. 2006, viitattu 
24.1.2018.) 


Kuolevan itse tulee olla tietoinen hoitopäätösten perusteista ja seuraamuksista, ja hänellä tulee 
olla mahdollisuus osallistua päätösten tekoon esimerkiksi tekemällä hoitotahdon. Hoitolinjaus 
tulisi tehdä yhteisymmärryksessä kuolevan ja hänen läheisten kanssa. (Hänninen & Riikola 2012, 
viitattu 25.1.2018.) 


3 TUTKIMUKSEN TARKOITUS, TAVOITTEET JA TUTKIMUSKYSYMYKSET 


Opinnäytetyömme tarkoituksena oli systemoidulla kirjallisuuskatsauksella selvittää mitä kuolevan 
potilaan sedaatio käytännössä tarkoittaa ja millaisia eettisiä haasteita sedaatioon liittyy. Tavoit- 
teena oli tuottaa tuoretta tutkittua tietoa sedaatiosta osana kuolevan potilaan hoitotyötä. 


Tutkimuskysymyksemme olivat: 


1. Milloin ja miksi sedaatiota on käytetty kuolevan potilaan hoidossa? 
2. Millaisia kokemuksia hoitajilla on kuolevan potilaan sedaatioon liittyen? 


4 TUTKIMUSMETODOLOGIA 


4.1 Systemoitu kirjallisuuskatsaus 


Opinnáytetyómme on systemoitu kirjallisuuskatsaus, joka on yksi systemaattisen kirjallisuuskat- 
sauksen alatyyppi. Systemoitu katsaus eroaa systemaattisesta siten, että systemoidussa kat- 
sauksessa on yleensä yksi tutkija, kun taas systemaattisessa katsauksessa tutkijoita on kaksi tai 
useampi. Systemoitu kirjallisuuskatsaus pyrkii kokoamaan tutkimustiedon käsiteltävästä aihealu- 
eesta. Systemoidussa katsauksessa mukaan otettavien tutkimusartikkeleiden laadun arviointia 
käytetään tutkimusten ja niiden laadun kuvaamiseen. Tätä menetelmää käyttäen pyritään luo- 
maan kokonaiskuva aihealueesta eikä rajaamaan pois tutkimuksia kirjallisuuskatsauksesta. (Stolt, 
Axelin & Suhonen 2016, 69.) 


Systemaattinen kirjallisuuskatsaus tarkoittaa sitä, että katsauksessa pyritään toistettavuuteen ja 
vähentämään katsaukseen liittyvän harhan riskiä. Ennen kuin systemaattista kirjallisuuskatsausta 
aletaan laatimaan, tulee tehdä tutkimussuunnitelma. Tutkimussuunnitelmassa määritetään kritee- 
rit katsaukseen hyväksyttäville alkuperäisartikkeleille sekä kuvataan mahdollisimman kattavan 
kirjallisuushaun suorittaminen, katsaukseen hyväksyttyjen tutkimusten menetelmällisen laadun 
arviointi ja suunnitelma mahdollisesta informaation yhdistämisestä. Tavoitteena systemaattises- 
sa kirjallisuuskatsauksessa on yhdistää ja koota alkuperäisten tutkimusten tarjoamaa, käytännön 
kliiniseen tietopohjaan vaikuttavaa näyttöä. (Malmivaara, A., viitattu 12.2.2018.) 


4.2 —Sisäänotto- ja poissulkukriteerit 


Tutkimuksien laadun ja luotettavuuden takaamiseksi laadimme sisäänotto- ja poissulkukriteerit, 
joiden mukaan tutkimukset valittiin. Sisäänotto- ja poissulkukriteerit kuvasimme täsmällisesti ja 
tarkasti, jotta ne olivat johdonmukaiset tutkittavan aiheen kannalta. Kun valintakriteerit ovat täs- 
mälliset pienenee systemaattisten virheiden mahdollisuus. (Johansson 2007, 48.) Taulukossa 1. 
olemme kuvanneet tutkimuksien sisäänotto- ja poissulkukriteerimme. Katsaukseen valittiin sellai- 
set vertaisarvioidut tieteelliset tutkimukset, joista oli saatavilla koko teksti Oulun ammattikorkea- 


koulun lisenssillä. 


TAULUKKO 1. Tutkimusten sisäänotto ja poissulkukriteerit 


Sisäänottokriteerit Poissulkukriteerit 

Tutkimus on julkaistu 2007-2018 Tutkimus on julkaistu ennen vuotta 2007 
Tutkimus on saatavilla suomen- tai englannin Tutkimus ei ole saatavilla suomen- tai eng- 
kielisenä lanninkielisenä 

Tutkimuksesta on saatavilla maksuton koko- Tutkimus on maksullinen 

teksti (Oamk) 


4.3 Narratiivinen analyysi 


Tutkimukset analysoitiin narratiivista analyysimenetelmää käyttäen, jonka tarkoituksena on kertoa 
tai kuvailla aiheeseen liittyvää aikaisempaa tutkimusta, sen laajuutta, määrää ja syvyyttä. Narra- 
tiivisessa analyysissa pyritään kuvailemaan aikaisempaa tai viimeaikaista johonkin tiettyyn aihe- 
alueeseen kohdistunutta tutkimusta. Narratiivisessa analyysissä kysymyksenasettelu on usein 
laaja, ja se on usein erilainen laajuudeltaan, ja voi myös sisältää erilaisia rajauksia. Tällaisessa 
analyysissa tarkastellaan usein tieteellisiä tutkimuksia, jotka ovat julkaistu, ja keskitytään erityi- 
sesti vertaisarvioinnin käyneiden tutkimusten tarkasteluun. (Stolt ym. 2016, 9.) Tässä tutkimuk- 


sessa tulokset esitetään taulukoina ja narratiivisena kuvailuna. 


Haun jälkeen löytyneet tutkimukset arvioitiin sisäänottokriteerien mukaisesti. Tämän jälkeen tut- 
kimukset luettiin siten, vastataanko tutkimuksissa tutkimuskysymyksiin. Kerroimme ja kuvailimme 
valituista julkaisusta tutkimuskysymyksiimme vastaukset. Tuloksissa kerroimme, mitä tuloksia 
kysymyksiimme löytyy. Teimme tuloksista taulukon, jossa näkyy valitut tutkimukset. Kun taulukko 


oli tehty, kuvailimme tuloksia. 


Opinnäytetyömme julkaistaan Theseus- julkaisuarkistossa, johon tallennamme työmme sähköi- 
sessä muodossa. Theseus- julkaisuarkistossa on laajasti eri ammattikorkeakoulujen opinnäytetöi- 
tä. Teemme opinnäytetyöstä artikkelin, joka korvaa maturiteetin. Esitämme valmiin opinnäyte- 


työmme yhteistyöosastollamme, jossa kerromme katsauksen tuloksista. 


4.4 Opinnäytetyön aikataulu ja resurssit 


Aloitimme tekemään tutkimussuunnitelmaa tammikuussa 2018 ja teimme opinnäytetyöprosessin 
aikataulun yhteisessä palaverissa, jossa olivat paikalla yhteistyöosaston kaksi sairaanhoitajaa ja 
opetuskoordinaattori. Tavoitteenamme oli saada tutkimussuunnitelma valmiiksi maaliskuun 2018 
aikana. Työstimme opinnäytetyötämme maaliskuusta 2018 alkaen. Tavoitteenamme oli saada 
opinnäytetyömme valmiiksi toukokuussa 2018. Virallinen päivä opinnäytetyömme valmistumiselle 
on 19.5.2018. 


Opinnäytetyöstämme ei koitunut varsinaisia kuluja. Kaikki aineistot mitä haimme, olivat ilmaisia. 
Tutkimuksemme ei aiheuttanut kustannuksia Pohjois-Pohjanmaan sairaanhoitopiirille. Tutkimuk- 
semme ei myöskään aiheuttanut Oulun ammattikorkeakoululle kustannuksia. Ainoat kulut mitä 
tulivat, olivat omia matkakustannuksiamme, kun teimme työtämme yhteisesti sovituissa paikoissa 


yhdessä, kuten kirjastoissa tai toistemme kotona. 


5 HAUN TOTEUTUS JA PROSESSI 


Tutkimuksen tarkoituksena oli kuvata milloin ja miksi palliatiivista sedaatiota käytetään, sekä hoi- 
tajien kokemuksia palliatiivisesta sedaatiosta systemoidun kirjallisuuskatsauksen avulla. Tavoit- 
teena oli tuottaa uusinta tietoa yhteistyökumppanillemme sedaatiosta. 


Kirjallisuuskatsauksen haku kohdistettiin niihin tietokantoihin, joihin ammattikorkeakoululla on 
lisenssi. Haut toteutettiin Ebsco CINAHL-, Ebsco Academic Search Elite- ja PubMed- tietokan- 
noista. Ebsco tietokannassa on laaja valikoima tieteellisiä eri alojen julkaisuja. Medic tietokanta 
sisältää suomalaisia lääke- ja hoitotieteellisiä julkaisuja. Hakusanat määriteltiin yhdistämällä pal- 
liatiivinen hoito (palliative care) ja sen lähikäsitteet, sedaatio (sedation) ja hoitotyö (nurs* or nur- 
sing) (Taulukko 2). Tiedonhaku toteutettiin Oulun ammattikorkeakoulun kirjastoinformaatikon 
ohjauksen avulla. Tietokantahakujen lisäksi tietoa etsittiin manuaalisesti Google- hakukoneella, 
josta löytyi katsaukseemme yksi haku Finnanestista. Kirjallisuuskatsaukseen valittiin ne tutkimuk- 
set, jotka vastasivat sisäänotto- ja poissulkukriteerejä. Kuviossa 1 kuvailimme prosessin etene- 


mistä. 


TAULUKKO 2. 
Tietokantahakujen hakusanat 


Tietokanta Hakusanat 

CINAHL palliative care or end of life care or terminal care or dying AND 
sedation AND nurs*or nursing 

Academic palliative care or end of life care or terminal care or dying AND 
sedation AND nurs*or nursing 

PubMed palliative care or end of life care or terminal care or dying AND 


sedation AND nurs*or nursing 


Manuaalinen haku 


palliatiivinen sedaatio 


Hakutulos (n= 383) 
CINAHL: 111 
Academic: 127 
Manuaalinen haku: 1 


PubMed: 144 


> 
Sisaanottokriteerit tayttavat tutkimukset (n= 
80) 
CINAHL: 26 PubMed: 16 
Academic: 37 


Manuaalinen haku: 1 


Otsikot (n= 39) 
CINAHL: 12 
Academic: 15 
Manuaalinen haku: 1 


PubMed: 8 


Tiivistelmät (n= 19) 
CINAHL: 7 PubMed: 2 
Academic: 9 

Manuaalinen haku: 1 


oo 
Kokotekstit (n=12) 


CINAHL: 2 PubMed: 2 
Academic: 7 = Manuaalinen haku: 


iti" 


Laadun arviointi (n= 8) 
CINAHL: 1 PubMed: 2 
Academic: 4 Manuaalinen haku: 1 


Poissulkukriteerit (n=303) 
-Maksullinen kokoteksti 
-Kieli 

-Julkaistu ennen vuotta 2007 


Otsikon perusteella poissulkukriteerit (n=41) 
-Tutkimuksen kohteena ei ole palliatiivinen 
sedaatio tai hoitajien kokemukset sedaatiosta 
-Tutkimus ei ole tieteellinen artikkeli 


Tiivistelmän 
(n=20) 
-Tutkimuksen kohteena ei ole palliatiivinen 
sedaatio tai hoitajien kokemukset 

-Tutkimus ei ole alkuperäinen artikkeli 
-Tutkimus ei ollut tehty hoitotyön näkökulmasta 


perusteella ^ poissulkukriteerit 


Kokotekstin perusteella poissulkukriteerit (n=7) 
-Kokotekstiä ei ollut saatavilla ilmaiseksi 
-Tutkimuksen kohteena ei ole palliatiivinen 
sedaatio tai hoitajien kokemukset 

- Tutkimus ei vastannut tutkimuskysymyksiin 


Laadun arvioinnin perusteella poissuljettu (n=4) 
-Tutkimus ei vastannut tutkimuskysymyksiin 


KUVIO 1. Systemaattisen kirjallisuuskatsauksen tiedonhakuprosessi 


Valintaprosessi tuotti yhteensä 383 hoitotieteellistä tutkimusta (Kuvio 1.). Ensimmäisessä vai- 
heessa poistimme ne tutkimukset, joista ei ollut saatavilla ilmaista koko tekstiä, jotka oli julkaistu 
ennen vuotta 2007, tai joiden julkaisukieli oli jokin muu kuin suomi tai englanti. Näistä hyväk- 
syimme 80. Seuraavaksi hyväksyimme otsikon perusteella ne tutkimukset, jotka vastasivat valin- 
takriteerejämme (n=39). Mikäli vastaavuus ei selvinnyt otsikosta kävimme läpi tutkimuksien tiivis- 
telmät (n=19) ja lopulta koko tekstit (n=12). Lopulta tutkimukseemme valikoitui laadun perusteella 
kahdeksan tutkimusta (Liite 2). 


6 KIRJALLISUUSKATSAUKSEN TULOKSET 


Katsaukseen valikoituneissa 8 tutkimuksesta neljä tutkimusta oli tehty USA:ssa, yksi Hollannissa, 
yksi Belgiassa ja yksi Ranskassa. Otoskokoko vaihteli 36:sta 7515 osallistujaan. Kohderyhmänä 

olivat palliatiivisen sedaation tarpeessa olevat kuolevat potilaat, sekä heidän hoitoon osallistuvat 

sairaanhoitajat. Tutkimuksista 7 oli kvalitatiivista ja yksi kvantitatiivinen. 


6.1 Palliatiivinen sedaatio 


Ensimmäinen tutkimuskysymyksemme käsitteli sitä, milloin ja miksi sedaatiota on käytetty kuole- 
van potilaan hoidossa. Palliatiivisella sedaatiolla tarkoitetaan potilaan tietoisuuden alentamista 
lääkkeillä. Sedaatio on lääketieteellinen hoito, ja päätöksen tekee aina lääkäri. Palliatiivista se- 
daatiota toteutetaan potilaille, joilla on kipuja ja kärsimystä, ja ei ole saatu vastetta muihin pal- 
liatiivisiin toimenpiteisiin. Sedaation tavoitteena on saada helpotusta oireisiin, jotka ovat sietämät- 
tomia ja kestämättömiä. Palliatiivinen sedaatio on sedatiivisten lääkkeiden kontrolloitua käyttöä, ja 
tarkoituksena on vähentää potilaan tietoisuutta niin vähäisessä määrin, että sietämätön ja vaikea 
kärsimys on siedettävää. Kärsimys voi olla fyysistä kipua tai potilas kokee fyysistä kipua ja hen- 
kistä kärsimystä yhtä aikaa. Henkinen kärsimys on usein hengellistä, psykososiaalista ja eksis- 
tentiaalista ahdistusta. (Kirk & Mahon 2010, viitattu 14.4.2018.) 


Suurinta osaa raportoiduista fyysisistä oireista, kuten hengenahdistusta ja kipua voidaan hoitaa 
riittävästi perinteisillä hoitomuodoilla, kuten opioideilla. Fyysisten oireiden tarkkailu onkin hoitajien 
tärkeä tehtävä, sillä potilaat ilmoittivat fyysisten oireiden lievittämisen hoidon kannalta tärkeim- 
mäksi asiaksi elämän loppuvaiheessa. Vaikka suurimmalle osalle opiaatit tarjoavat avun fyysisiin 
oireisiin, osalle potilaista niistä ei kuitenkaan ole riittävää apua, vaan he kärsivät edelleen vaike- 
asti lievitettävistä oireista. Näissä tapauksissa palliatiivista sedaatiota voidaan käyttää elämän 
loppuvaiheen hoidossa oireita paremmin hallitsemiseksi ja kärsimyksen lievittämiseksi. (Gorawa- 
ra-Bhat, Levine, Patel, & Shega 2012, viitattu 17.4.2018.) 


Sedaation indikaatioina ovat yleisimmin kipu, hengenahdistus, delirium, eksistentiaalinen ahdistus 


ja levottomuus. Eksistentiaalinen ahdistus on voimakasta kärsimystä, joka syntyy elämän merki- 


tyksen, tarkoituksen tai toivon menettamisesta. (Kirk & Mahon 2010, viitattu 14.4.2018.) Eksisten- 
tiaalisten ja fyysisten oireiden erojen tunnistaminen ei ole aina helppoa. Potilas voi kokea fyysistä 
kipua kärsimättä tai kärsiä ilman fyysistä tuskaa. Siksi palliatiivista sedaatiota käytetään tilanteis- 
sa, joissa potilaan oireet ovat vaikeita yhden tai useamman oireen vuoksi. (Claessens, Menten, 
Schotsmans & Broeckaert 2010, viitattu 14.4.2018.) 


Palliatiivisen sedaation aloittamisen yleisimmät syyt ovat levottomuus ja hengenahdistus. Nämä 
kaksi asiaa korostuvat kaikissa tutkimuksissa. Kipu ja ahdistus ovat tutkimusten mukaan harvi- 
naisempia. Kipu kuitenkin on useimmilla potilailla, mutta se ei ole useimmiten pääoire, jonka 
vuoksi potilaalle aloitetaan palliatiivinen sedaatio. (Rietjens, Zuylen, Veluw, Wijk, Heide & Rijt 
2008, viitattu 15.4.2018.) 


TAULUKKO 3. Palliatiivisen sedaation indikaatiot 


Indikaatiot Käyttöaste 
Delirium tai levottomuus 40-65 % 
Hengenahdistus 12-26% 
Kipu 14-21% 
Pahoinvointi/oksentelu 4% 


Muut: unettomuus, ahdistuneisuus, hen- 
kinen karsimys 
(Hamunen 2012, viitattu 15.4.2018) 


Claessens ym. (2010) tutkimuksessa oli mukana 266 potilasta, joista 7,5 % sai palliatiivista se- 
daatiota. Sedaatio alkoi keskimäärin 2,5 päivää ennen kuolemaa. Sedaation luonne muuttui sen 
alkaessa. 40 %:lla potilaista sedaatio alkoi lievänä jatkuvana sedaationa ja 40 %:lla alkoi syvänä 
sedaationa. Syvää sedaatiota annettiin erittäin vaikeasti kärsiville potilaille. Usealle näistä potilais- 
ta aloitettiin sedaatio lievänä tai ajoittaisena sedaationa noin neljä päivää ennen kuolemaa, ja 
sedaatio muuttui syvemmäksi oireiden pahetessa. Potilailla joilla sedaation syvyys ei muuttunut, 
se aloitettiin noin kaksi päivää ennen kuolemaa. Potilailla oli keskimäärin ainakin kaksi vaikeaa 
oiretta, joista yleisimpiä olivat kipu, väsymys, masennus, uneliaisuus ja hyvänolon tunteen mene- 
tys. Kaikki näistä tutkimuksessa olevista potilaista antoivat itse suostumuksen aloittaa palliatiivi- 
sen sedaation lisääntyneen kärsimyksen vuoksi. (Claessens ym. 2010, viitattu 14.4.2018.) 

Kirk & Mahonin tutkimuksessa todetaan, etta palliatiivista sedaatiota tulisi kayttaa harvoin. Pal- 
liatiivista sedaatiota tulee käyttää potilailla, jotka ovat vaikean sairauden myötä saattohoidossa. 
The National Hospice and Palliative Care Organization (NHPCO) tukee palliatiivisen sedaation 
käyttöä vain niissä tapauksissa, joissa potilaan odotetaan kuolevan ennen kuin vaihtoehtoisen 


toimenpiteen odotetaan tulevan voimaan. (Kirk & Mahon 2010, viitattu 14.4.2018.) 


Ennen sedaatiosta käytettiin sanaa terminaalinen sedaatio, mutta nykyään sen käyttö on vanhen- 
tunut. Syynä tähän on se, että "terminaali" sana tulkitaan usein väärin, koska se käsitetään niin, 
että sedaatio itse aiheuttaa tai nopeuttaa potilaan kuoleman. Oikein annetulla palliatiivisella se- 
daatiolla ei tarkoiteta "tappavan aineen antamista", eikä se aiheuta kuolemaa. (Kirk & Mahon 
2010, viitattu 14.4.2018.) 


6.2 Sairaanhoitajien kokemuksia 


Toinen tutkimuskysymyksemme käsitteli sitä, miten sairaanhoitajat ovat kokeneet osallistumisen 
palliatiivisen sedaation toteuttamiseen. Sairaanhoitajilla on hyvin tärkeä rooli vaikeasti sairaan 
potilaan elämän loppuvaiheen hoidossa. Sairaanhoitajat kuvasivat sedaation olevan usein poti- 
laan edun mukaista. Kuitenkin, he kertoivat, että sedaatioon liittyvät kokemukset aiheuttavat 
usein paineita sairaanhoitajille. Sairaanhoitajien tulee olla hyvin tietoisia ja kykeneviä kommuni- 
koimaan kärsivien potilaiden ja hätää kärsivien omaisten kanssa. Moraalinen ahdistus tuli esille 
myös silloin, kun hoitajat hoitavat kuolevia potilaita. Kysely tehtiin 47 sairaanhoitajalle, ja 79 % 
ilmoitti, että he ovat kokeneet moraalista ahdistusta. Haastattelussa useat hoitajat ilmoittivat, että 
vuorovaikutus lääkäreiden ja omaisten kanssa on hyvin tärkeä osa heidän työtään kuolevan poti- 
laan hoidossa. Tämän tutkimuksen johtopäätöksenä oli, että sairaanhoitajat tarvitsevat enemmän 
tukea stressaavien tilanteiden hoitoon, jotka liittyvät palliatiiviseen sedaation. Tuen antaminen voi 
olla joko yksilöllistä tai ryhmille. (Lokker, Swart, Rietjens, Zuylen, Perez & Heide 2018, viitattu 
12.4.2018.) 


Abarshi ym. tarkastelivat sairaanhoitajien kokemuksia ja asenteita elämän loppuvaiheen hoidos- 
sa. Tutkimukseen osallistui 7515 sairaanhoitajaa eri hoitoyksiköistä. Useimmat sairaanhoitajat 
kokivat sedaatiosta olevan hyötyä vaikeasti sairaille potilaille, joille aiheutui kärsimystä. Osa sai- 
raanhoitajista koki palliatiivisen sedaation rasituksena, mutta kokivat, että toiminnallisista ohjeista 

ja tehtavakohtaisista koulutuksista olisi heille tukea. Yleisimmat syyt sille, jotka aiheuttivat sai- 
raanhoitajille taakkaa, olivat usein epaselvat potilaiden toiveet, ajan puute, vaikeasti sairaan poti- 
laan oireiden vaikea tulkita, sairaanhoitajan tiedon puute sedaatiosta, sairaanhoitajan ihmis- 
suhdetaidot ja oma suru. Osa sairaanhoitajista koki, että palliatiivisen sedaation hoitaminen oli 
eettisesti vaikeaa. Suurin osa tutkimuksessa olevista sairaanhoitajista kannattivat sedaation an- 
tamista, koska se helpotti potilaan oireita ja kärsimystä. (Abarshi, Papavasiliou, Preston, Brown & 
Payne 2013, viitattu 14.4.2018.) 


Gorawaran tutkimuksessa sairaanhoitajat listasivat viisi keskeisintä asiaa, jotka heidän mieles- 
tään tulisi huomioida ennen palliatiivisen sedaation aloitusta. Ensimmäiseksi asiaksi nousi kyky 
määritellä palliatiivinen sedaatio. Palliatiivisen sedaation määritelmästä tulisi selvitä hoidon tavoit- 
teet, potilaiden kelpoisuusehdot (millä perusteilla sedaatiota voisi käyttää kyseiselle potilaalle, 
esim. Oireet ym.), mahdolliset palliatiivisen sedaation riskit ja eettiset ongelmat, sekä miten pal- 
liatiivinen sedaatio eroaa eutanasiasta. Toisena asiana esiin tuli, että tekijät, jotka määrittävät 
kelpoisuuden palliatiivisen sedaation käytölle tulisi olla tiedossa. Näitä tekijöitä olivat hankalat 
fyysiset oireet, joihin lukeutuivat mm. vaikea hengenahdistus, kipu, pahoinvointi, oksentelu sekä 
vaikea levottomuus. Tekijöihin lukeutuivat myös vaikeat psyykkiset oireet. Monet sairaanhoitajat 
totesivat tutkimuksessa, että useat potilaat kokivat elämän loppuvaiheessa merkittäviä psyko- 
sosiaalisia oireita, sekä vaikeaa eksistentiaalista ahdistusta, jotka myötävaikuttivat myös fyysisten 
oireiden voimakkuutta. (Gorawara-Bhat, Levine, Patel, & Shega 2012, viitattu 17.4.2018.) 


Kolmanneksi sairaanhoitajat listasivat potilaiden omat toiveet. Hoitajat kokivat tärkeäksi kuunnella 
potilaan omaa toivetta ja harkita sen perusteella palliatiivisen sedaation tarvetta. Hoitajat kokivat 
tärkeäksi myös sen, että potilasta ei sedatoida jatkuvasti, vaan hänen annetaan herätä välillä, 
jolloin hän voi kertoa omista tuntemuksistaan ja ilmaista mielipiteensä haluaako potilas jatkaa 
elämän loppuvaiheen hoitoa kevyessä sedaatiossa. Neljänneksi ylsi perheiden / omaisten ahdin- 
ko potilaan vaikeiden oireiden äärellä. Sairaanhoitajien asettamat tavoitteet olivat potilaiden kär- 
simysten lievittäminen, mutta myös omaisten pelko potilaiden liiallisesta kärsimyksestä sai hoita- 
jat pohtimaan ja harkitsemaan palliatiivisen sedaation tarpeellisuutta. Viides näkökulma oli, että 
lääkäreillä ja hoitajilla tulisi olla riittävä koulutus ja tietotaito palliatiivisen sedaation toteutukseen 
sekä elämän loppuvaiheen hoitoon. Hoitohenkilökunnan tulee pystyä antamaan kattavasti tietoa 
niin potilaille, kuin heidän omaisilleenkin sedaatioon ja elämän loppuvaiheeseen liittyen. (Gorawa- 
ra-Bhat ym. 2012, viitattu 17.4.2018.) 

Suurin osa tutkimukseen vastanneista sairaanhoitajista olivat yhtä mieltä siitä, että palliatiivinen 
sedaatio on keskeisessä asemassa vaikeista fyysisistä oireista kärsivän kuolevan potilaan loppu- 
vaiheen elämänlaadun parantamisessa. Hoitajien mielipiteitä jakoi kuitenkin se, että onko pal- 
liatiivista sedaatiota tarkoituksenmukaista käyttää myös psyykkisten oireiden, kuten masennuk- 
sen ja eksistentiaalisen ahdistuksen lievittämiseen. (Gorawara-Bhat ym. 2012, viitattu 17.4.2018.) 


Merker ym. tutkivat jatkuvan palliatiivisen sedaation vaikutuksia hoitohenkilökunnan tunne- 
elämään. Tuloksista ilmeni, että haasteeksi koettiin ristiriitaiset toiveet potilaiden ja omaisten välil- 
lä. Myöskin hoitohenkilökunnan välillä saattoi ilmetä erimielisyyksiä palliatiivisen sedaation toteu- 
tuksesta. Henkistä taakkaa aiheutti hoitajille myös tunne siitä, että heillä oli riittämätön ammattitai- 
to. Hoitajista 321 (12%) koki palliatiivisen sedaation toteutukseen sitoutumisen taakaksi. 313 
(11%) hoitajista kokivat itsensä avuttomiksi, kun potilas sedatoitiin ja 277 (11%) olisi halunnut 
välttää sedaatioon osallistumisen, jos olisi pystynyt. (Merker, Puhan, Schmid & Ziegler 2017, 
viitattu 18.4.2018.) 

7 POHDINTA 


7.1 Tutkimustulosten tarkastelu ja johtopäätökset 


Opinnäytetyö toteutettiin systemoituna kirjallisuuskatsauksena. Siinä haettiin vastausta siihen, 
mitä kuolevan potilaan sedaatio on, sekä milloin ja miksi sitä käytetään. Myös sairaanhoitajan 
kokemuksia sedaatiosta selvitettiin. Kirjallisuuskatsaukseen valikoitui 8 tieteellistä julkaisua, joista 


7 oli ulkomaisten tutkijoiden ja yksi suomen suomalaisen tutkijan julkaisemia. 


Tutkimustulosten mukaan kuolevan potilaan hoidossa sedaatiota käytetään vaikeiden oireiden 
hoitoon, kun kaikki muut toimenpiteet on jo kokeiltu. Sedaation indikaationa ovat mm. delirium, 
levottomuus, hengenahdistus, kipu, pahoinvointi/oksentelu, ahdistus, unettomuus ja henkinen 
kärsimys. (Hamunen, 2012, viitattu 21.4.2018.) Fyysisten oireiden tunnistaminen on hoitajien 
tärkeä tehtävä, koska potilaat ilmoittivat, että fyysisten oireiden lievittäminen on hoidon kannalta 
tärkein asia elämän loppuvaiheen hoidossa. Fyysisiä oireita voidaan pääasiassa hoitaa perintei- 
sillä hoitomuodoilla, kuten opioideilla, mutta osalle potilaista ei niistä ole kuitenkaan riittävää 
apua. Kun apu ei ole riittävä, voidaan toteuttaa palliatiivista sedaatiota. (Gorawara-Bhat ym. 
2012, viitattu 21.4.2018.) 


Sedaatio aloitetaan keskimäärin 2,5 päivää ennen kuolemaa. Osalle potilaista sedaation luonne 
muuttui sen alkaessa. 40 % potilaista sai syvää sedaatiota, ja 40 %:lla sedaatio jatkui lievänä 
sedaationa. Sedaation tarkoituksena on vähentää kuolevan potilaan kipua ja kärsimystä. Sedaa- 
tion tavoitteena on saada helpotusta oireisiin, jotka ovat kestämättömiä ja sietämättömiä. Palliatii- 
vinen sedaatio on sedatiivisten lääkkeiden kontrolloitua käyttöä, ja päätöksen tekee aina lääkäri. 
(Kirk & Mahon 2010, viitattu 21.4.2018.) 


Tutkimuksissa kävi ilmi, että sairaanhoitajilla on erittäin tärkeä rooli kuolevan potilaan hoidossa. 
Sedaation toteuttaminen aiheuttaa sairaanhoitajille paljon paineita ja ahdistusta. Kuitenkin sai- 
raanhoitajat kokivat tutkimusten mukaan, että sedaatio on potilaan etujen mukaista, koska se 
lievittää vaikeista oireista kärsivää potilasta. (Lokker ym. 2018, viitattu 21.4.2018.) Yleisimmät 
syyt jotka aiheuttivat sairaanhoitajille taakkaa, olivat epäselvät potilaiden toiveet, ajanpuute, vai- 
keasti sairaan potilaan oireiden vaikea tulkinta, sairaanhoitajan tiedonpuute sedaatiosta, ihmis- 


suhdetaidot ja hoitajan oma suru. Osa hoitajista koki, että kuolevan potilaan sedaatio on eettisesti 

haastavaa. Sairaanhoitajat kokivat, että toiminnallisista ohjeista ja tehtäväkohtaisista koulutuksis- 
ta olisi heille tukea ja hyötyä. (Abarshi ym. 2013, viitattu 22.4.2018.) 


Sairaanhoitajat listasivat asioita, jotka olisi hyvä huomioida ennen palliatiivisen sedaation aloitta- 
mista. Näitä ovat kyky määritellä palliatiivinen sedaatio, sedaation määritelmästä tulisi selvitä 
hoidon tavoitteet, indikaatiot sedaation toteuttamiselle, potilaat omat toiveet, sedaation käytön 
jatkuva arviointi, mahdolliset palliatiivisen sedaation riskit, eettiset ongelmat, sekä miten palliatii- 
vinen sedaatio eroaa eutanasiasta. (Gorawara-Bhat ym. 2012, viitattu 22.4.2018.) 


Tutkimustulosten perusteella päädyimme siihen johtopäätökseen, että sairaanhoitajille tulisi jär- 
jestää lisää koulutusta ja perehdytystä palliatiivisen sedaation hoitoon. Myös palliatiivisen sedaa- 
tion henkinen kuormittavuus hoitohenkilökunnalle tulisi huomioida ja tarjota esim. työnohjausta 
aiheeseen liittyen. Hoitotyölle kehittämishaasteena voisikin olla palliatiivisen sedaation koulutus- 
ten järjestäminen osastoilla, joissa palliatiivista sedaatiota on mahdollista toteuttaa, esim. Ter- 
veyskeskusten vuodeosastot, Yliopistosairaaloiden eri osastot ym. Jatkotutkimushaasteena olisi 
mielenkiintoista tutkia palliatiivisen sedaation toteutusta Suomessa, sillä kaikki opinnäytetyö- 
hömme valitut tutkimukset oli toteutettu ulkomailla. Toisena jatkotutkimushaasteena voisi myös 
olla toiminnallinen opinnäytetyö, jossa luotaisiin konkreettinen opas tai ohjevihko joko palliatiivista 


sedaatiota toteuttaville hoitoalan edustajille, tai potilaan omaisille. 


7.2 Opinnäytetyön eettisyys ja luotettavuus 


Tieteellinen tutkimus tulee suorittaa hyvän tieteellisen käytännön edellyttämällä tavalla, jotta tut- 
kimus voi olla eettisesti luotettava ja hyväksyttävä ja sen tulokset ovat uskottavat. Tiedeyhteisön 
tunnustamien toimintatapojen noudattaminen kuuluvat hyvään tieteelliseen käytäntöön. Näitä 
toimintatapoja ovat mm. yleinen huolellisuus sekä tarkkuus tutkimustyössä, tulosten tallentami- 
sessa ja esittämisessä, rehellisyys, sekä tarvittavien tutkimuslupien hankkiminen. (Tutkimuseetti- 
nen neuvottelukunta, viitattu 7.4.2018.) 


Noudatimme opinnäytetyötä tehdessämme Tutkimuseettisen neuvottelukunnan hyvää tieteellistä 


käytäntöä. Loimme myös valikoiduille tutkimuksille sisäänotto- ja poissulkukriteerit, joiden puit- 

teissa arvioimme tutkimuksia. Aineistoa haimme tunnetuista ja luotettavista lahteista. Tiedon- 


haussa kaytimme apunamme Oulun ammattikorkeakoulun informaatikkoa. 


Kirjallisuuskatsauksemme luotettavuuteen vaikutti heikentävästi se, että Oulun ammattikorkea- 
koululla on lisenssi vain tiettyihin tietokantoihin, joten kaikki tutkimukset joita aiheesta on tehty, 
eivät päädy tietoomme. Toinen katsauksen luotettavuuteen heikentävästi vaikuttava tekijä on se, 
että valikoimme vain tutkimuksia, jotka ovat saatavilla luettavaksi ilmaiseksi. Kirjallisuuskatsauk- 


sen toteuttamiseen ei liity varsinaisia tutkimuseettisiä ongelmia. 


7.3 Opinnäytetyö prosessina 


Tämän opinnäytetyön tekeminen opetti meille paljon tutkimukseen liittyvissä asioissa. Kirjalli- 
suuskatsauksen tekeminen vaatii hyvää tiedonhakua, tarkkaa suunnittelua ja jatkuvaa dokumen- 
tointia. Eri kansainväliset tietokannat ovat tulleet tutuiksi, ja olemme oppineet käyttämään niitä. 
Jatkoa ajattelen, osaamme etsiä eri tietokannoista tutkittua tietoa ja hyödyntää niitä myös työelä- 
mässä. Opimme etsimään tietoa eri kriteerien perusteella ja näin saimme haluttuja tutkimuksia 
opinnäytetyöhömme. Lähes kaikki tutkimuksemme olivat englanninkielisiä, joten hoitoalan sanas- 
to karttui huomattavasti. 


Opinnäytetyömme aikataulu oli tiukka, joten hyvää suunnitelmallisuutta vaadittiin koko ajan. 
Haasteeksi koituikin juuri aikataulu, mutta kovalla työllä työmme edistyi aikataulullisestikin hyvin. 
Sovimme aikataulut siten, että tiettyyn päivämäärään mennessä pitää olla valmiina tietyt osiot. 
Tämä helpotti huomattavasti katsauksen tekemistä, ja kiireidenkin keskellä saimme tehtyä hyvin. 
Toteutimme opinnäytetyötä pääasiassa yhdessä, mutta välillä teimme OneDrivessä, jotta mo- 
lemmat pystyivät omien aikataulujen ja työn lomassa työstämään opinnäytetyötämme. Opinnäyte- 
työstämme meille jää käteen paljon tyoelamaamme sairaanhoitajina, josta opimme hyvin paljon 


elämän loppuvaiheen hoidosta ja siitä, mitä sairaanhoitajalta vaaditaan potilaan hoidossa. 

